  Руслан Нуриахметов Майя Бывальцева 31-тӥ южтолэзе Удмуртиын коронавирусэн черлам 46 адями эмъюртъёсы шедиз. Берло нуналскын коронавируслы 3 сюрс 442 эскеронъёс ортчытӥзы, 170 адямилэсь висёнэз шараязы, соос пӧлын 14 аресозь 17 пиналъёс. Со сярысь элькунысь тазалыкез утёнъя министерство ивортӥз. Та дыре эмчиос доразы эмъяськись 3 сюрс 425 адямиез чакласа возё. Эмъяськонниын кыллись 36 муртлэн тазалыкез секыт лыдъяське. 766 адями йӧназ. Кык мурт улонысь кошкиз. Воргоронъёслы 70 но 75 арес вал. 1-тӥ оштолэзьлы Удмуртиын коронавирусэн черлан 163 сюрс 588 учыр лабораториосын зэматэмын. 154 сюрс 979 адями йӧназ, 3 сюрс 979 мурт улонысь кошкиз. 695 сюрс 634 адями коронавируслэсь прививка пуктӥз, со пӧылсь 551 сюрс 607 мурт кык компонентэн. 135 сюрс 486 адями ревакцинациез ортчиз. Тодэ вайытом, нунал азьвыл 171 муртлэсь висёнзэ шараязы. 36 адямиез ковид-центръёсы понӥзы.  Тегъёс: Тазалык висён коронавирус Ижкар Удмуртия  